„Наискреније мислим да су ти преговори, разговори, дијалог, ни сами учесници не могу да се договоре како ће их назвати, једна обична фарса, шарада и представа; не толико за домаћу јавност већ за страни фактор (ЕУ и НАТО), да се пред њима, сви актери у овом дијалугу представе као конструктивни”, ексклузивно је за Србин.инфо изјавио народни посланик, аналитичар и главни одговорни уредник „Нове српске политичке мисли” Ђорђе Вукадиновић. Коментаришући организовање округлог стола на Факултету политичких наука, на којем су представници власти и опозиције, под покровитељством „Фонда за отворено друштво” разговарали о изборним условима за предстојеће парламентарне изборе, који би требало да се редовно одрже у марту или априлу 2020. године, наш саговорник је рекао: У то да ће се стварно нешто договорити и да желе да се договоре, не верују ни власт, ни опозиција „У то, да ће се стварно нешто договорити и да желе да се договоре, не верују ни власт, ни опозиција. То је моје најискреније мишљење. Истовремено, они страховито желе да не буду осумњичени, не од својих бирача, већ од страног фактора да нису према њима довољно конструктивни. Ове разговоре је тражио заменик помоћника државног секретара Сједињених Америчких Држава Метју Палмер и Брисел, а није инициран од стране власти, која не жели никакав дијалог са опозицијом, јер је доживљава једино као украсни фикус која треба да буде њен сателит - права опозиција њој не треба нити је жели да је призна”. Вукадиновић је још истакао и да се у међувремену опозиција радикализовала на таласу протеста, а поготово када су протести кренули узлазном путањом, што је довело до уверења опозиције да је сад битан фактор, те да Вучић због тога само што није пао са власти. То је, по мишљењу Вукадиновића, далеко од реалности. То често мењање стратегије - час бојкутују Александра Вучића у Скупштини Србије, јер наводно Скупштина нема више легитимитет, а онда иду Соњи Лихт и „Фонду за отворено друштво” на ноге да у друштву СНС посланика седе заједно водећи дијалог - ствара у јавности утисак једне врсте лицемерја „Опозиција свој радикализам понекад демонстрира на начин који је неодговоран, сумњиво револуционаран, упадом на РТС и позивањем на неку врсту устанка, што може да прође на неком блогу, а то не треба да причају одговорне политичке странке. Са друге стране, опозиција ћаска уз сендвиче, води дијалог са власти као да је све у реду, па је потребно само још малчица да се усаврше изборни услови. То често мењање стратегије - час бојкутују Александра Вучића у Скупштини Србије, јер наводно Скупштина нема више легитимитет, а онда иду Соњи Лихт и „Фонду за отворено друштво” на ноге да у друштву СНС посланика седе заједно водећи дијалог – ствара у јавности утисак једне врсте лицемерја”, закључио је Вукадиновић за Србин.инфо. А шта је у вези ове теме још рекао народни посланик Ђорђе Вукадиновић, погледајте у видео прилогу. (Србин инфо)